

ที่ มท ๐๘๑๖.๒/ว กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

ตุลาคม ๒๕๖๔

เรื่อง ขอความร่วมมือแจ้งสถานศึกษาติดตามและสอบถามการใช้จ่ายด้านการศึกษานักเรียนทุนเสมอภาค

เรียน ผู้ว่าราชการจังหวัด (ตามบัญชีแนบท้าย)

อ้างถึง .๑. หนังสือกรมส่งเสริมการปกครองท้องถิ่น ด่วนที่สุด ที่ มท ๐๘๑๖.๒/ว ๒๒๕๗ ลงวันที่ ๔ ตุลาคม ๒๕๖๔

๒. หนังสือกรมส่งเสริมการปกครองท้องถิ่น ที่ มท ๐๘๑๖.๒/ว ๑๘๔๖ ลงวันที่ ๒๖ สิงหาคม ๒๕๖๔

สิ่งที่ส่งมาด้วย สำเนาหนังสือกองทุนเพื่อความเสมอภาคทางการศึกษา ที่ กสศ ๐๔/๔๒๔๔/๒๕๖๔

ลงวันที่ ๑๒ ตุลาคม ๒๕๖๔ จำนวน 1 ชุด

ตามที่ กรมส่งเสริมการปกครองท้องถิ่นร่วมกับกองทุนเพื่อความเสมอภาคทางการศึกษา (กสศ.)   
ได้แจ้งผลการจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) สังกัดองค์กรปกครองส่วนท้องถิ่น กลุ่มต่อเนื่อง และกลุ่มคัดกรองใหม่ ภาคเรียนที่ ๑/๒๕๖๔ นั้น

กรมส่งเสริมการปกครองท้องถิ่น ได้รับแจ้งจากกองทุนเพื่อความเสมอภาคทางการศึกษา (กสศ.)  
ในปีการศึกษา ๒๕๖๔ ได้จัดให้มีการวิจัยร่วมกับคณะเศรษฐศาสตร์ มหาวิทยาลัยธรรมศาสตร์ ในการพัฒนาแนวทาง  
การติดตามและสอบถามการใช้จ่ายทุนเสมอภาค ผลต่อการมาเรียน และการบรรเทาภาระค่าใช้จ่ายของครัวเรือนในภาคเรียนที่ ๑ ปีการศึกษา ๒๕๖๔ เพื่อนำมาปรับปรุงและพัฒนาแนวทางการช่วยเหลือนักเรียนทุนเสมอภาคในปีการศึกษา ๒๕๖๕ โดยคัดเลือกสุ่มพื้นที่การสำรวจข้อมูลในสถานศึกษาสังกัดองค์กรปกครองส่วนท้องถิ่น จำนวน ๔๑ โรงเรียน ครอบคลุมองค์กรปกครองส่วนท้องถิ่น จำนวน ๓๒ แห่ง ขอความร่วมมือจังหวัดแจ้งองค์กรปกครองส่วนท้องถิ่นดำเนินการ ดังนี้

๑. แจ้งสถานศึกษาที่มีรายชื่อให้ดำเนินการสำรวจเพื่อติดตาม และสอบถามการใช้จ่าย  
ด้านการศึกษานักเรียนทุนเสมอภาค โดยครูประจำชั้นบันทึกผ่านระบบ dla.thaieduforall.org ระหว่างวันที่ ๒๐ ตุลาคม - ๓๐ พฤศจิกายน ๒๕๖๔

๒. สนับสนุน และกำกับการบันทึกข้อมูลการติดตามและสอบถามการใช้จ่ายด้านการศึกษานักเรียนทุนเสมอภาคของสถานศึกษา พร้อมทั้งสร้างความเข้าใจแนวทางการติดตามและขั้นตอนการใช้งานระบบสารสนเทศให้สถานศึกษาทราบ

รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

รอง อสถ..................................

ผอ.กศ......................................

ผอ.กง.ยศ.................................

หน.ฝ........................................

จนท.........................................

พิมพ์/ทาน................................

กองส่งเสริมและพัฒนาการจัดการศึกษาท้องถิ่น

โทรศัพท์ ๐ ๒๒๔๑ ๙๐๐๐ ต่อ ๕๓๒๔

โทรสาร ๐ ๒๒๔๑ ๙๐๒๑-๓ ต่อ ๓๑๘

ไปรษณีย์อิเล็กทรอนิกส์ saraban@dla.go.th